CELEX: 32007D0165
Language: ro
Date: 2007-03-14 00:00:00
Title: 2007/165/CE: Decizia Comisiei din 14 martie 2007 de modificare a Deciziei 96/4/CE privind autorizarea unei metode de clasificare a carcaselor de porc în Austria [notificată cu numărul C(2007) 833]

15.3.2007   
            
            
               RO
            
            
               Jurnalul Oficial al Uniunii Europene
            
            
               L 75/24
            
         
      DECIZIA COMISIEI
   
   din 14 martie 2007
   de modificare a Deciziei 96/4/CE privind autorizarea unei metode de clasificare a carcaselor de porc în Austria
   [notificată cu numărul C(2007) 833]
   (Numai textul în limba germană este autentic)
   (2007/165/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               Prin Decizia 96/4/CE a Comisiei (2), Austria a fost autorizată să aplice o metodă de clasificare a carcaselor de porc numită „Zwei-Punkte-Meßverfahren (ZP)”.
            
         
               (2)
            
            
               Datorită evoluțiilor tehnologice, Guvernul austriac a cerut Comisiei să autorizeze utilizarea unei noi formule privind metoda folosită în temeiul Deciziei 96/4/CE și a trimis elementele necesare în conformitate cu articolul 3 din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (3).
            
         
               (3)
            
            
               Din evaluarea acestei cereri reiese că sunt îndeplinite condițiile de autorizare a noii metode de clasificare.
            
         
               (4)
            
            
               Prin urmare, Decizia 96/4/CE trebuie să fie modificată în mod corespunzător.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   Anexa la Decizia 96/4/CE se înlocuiește cu textul din anexa la prezenta decizie.
   Articolul 2
   Prezenta decizie se adresează Republicii Austria.
   
      Adoptată la Bruxelles, 14 martie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament, astfel cum a fost modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 1, 3.1.1996, p. 9. Decizie, astfel cum a fost modificată prin Decizia 97/813/CE (JO L 334, 5.12.1997, p. 41).
   
      (3)  JO L 285, 25.10.1985, p. 39. Regulament, astfel cum a fost modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      
         
            „ANEXĂ
            ZWEI-PUNKTE-MESSVERFAHREN (ZP)
            
                        1.
                     
                     
                        Clasificarea carcaselor de porc se realizează prin metoda numită «Zwei-Punkte-Messverfahren (ZP)».
                     
                  
                        2.
                     
                     
                        Conținutul de carne slabă al carcasei se calculează după următoarea formulă:
                        
                           ŷ = 48,7719 – 0,48330 × a + 0,23127 × b
                        
                        unde:
                        
                                    ŷ
                                 
                                 
                                    =
                                 
                                 
                                    procentul estimat de carne slabă în carcasă;
                                 
                              
                                    a
                                 
                                 
                                    =
                                 
                                 
                                    grosimea slăninii (inclusiv a șoricului de porc) în milimetri, vizibilă pe secțiunea longitudinală a carcasei, în partea cea mai subțire care acoperă Musculus glutaeus medius;
                                 
                              
                                    b
                                 
                                 
                                    =
                                 
                                 
                                    grosimea mușchiului lombar în milimetri, vizibilă pe secțiunea longitudinală a carcasei, ca fiind distanța cea mai scurtă dintre partea anterioară (cranială) a Musculus glutaeus medius și marginea superioară (dorsală) a canalului rahidian.
                                 
                              Formula este valabilă pentru carcasele având o greutate cuprinsă între 70 și 130 de kilograme.”